১৯৩০ সাল থেকে ভারতে কংগ্রেসের ডাকে শুরু হয় আইন অমান্য আন্দোলন। আইন অমান্য আন্দোলনে তখন বরিশালের প্রায় সকল নেতাই গ্রেফতার হন। মনোরমা মাসিমা এ অবস্থায় ২৬ জানুয়ারি পার্টি অফিসের ছাদে পতাকা তুলে দেন। অন্য দিকে চলতে থাকে রাজনৈতিক বন্দীদের মুক্তির দাবিতে আন্দোলন। ২ ফেব্রুয়ারি মিছিল বের করলে পুলিশ তাতে আক্রমণ চালায়। এর প্রতিবাদে ৩ ফেব্রুয়ারি বরিশালে হরতাল আহ্বান করা হয়। হরতালে নেতৃত্ব দেয়ার কারণে তাঁকে ৬ ফেব্রুয়ারি গ্রেফতার করে পুলিশ। এটাই তাঁর জীবনে প্রথম কারাবরণ। বিচারে মনোরমা মাসিমার ৬ মাসের জেল ও ১৫০ টাকা জরিমানা হয়। জেলে বসে প্রতিদিনই ভাবতেন, এইতো স্বাধীনতা এলো, এতো মানুষের রক্ত, ত্যাগ এসব কি বৃথা যাবে?